Down on the Upside

Down on the Upside הוא אלבום האולפן החמישי של להקת הגראנג' סאונדגארדן שיצא לאור במאי 1996 בחברת התקליטים A&M. זהו האלבום השני עם הבסיסט בן שפרד שהחליף את היו ימאמוטו החל מהאלבום הקודם. לאחר סיום סיבוב ההופעות של האלבום הקודם שהצליח מאוד, "Superunknown" (שיצא ב-1994), החלה הלהקה לעבוד על אלבום חדש. עיקר הפקתו של אלבום זה נעשה על ידי הלהקה עצמה, והוא נחשב לפחות כבד ואפל מהאלבומים הקודמים של הלהקה, והוא למעשה אלבום בו הלהקה התנסתה באופי סאונד שונה. האלבום כיכב בראש מצעדי האלבומים בניו זילנד ואוסטרליה, ובשבוע הבכורה לאחר יציאתו דורג במקום השני במצעד הבילבורד 200 בארצות הברית, לאחר שמכר מעל ל-200 אלף עותקים. הלהקה הופיעה בפסטיבל ה-Lollapalooza בשיקגו במופע המרכזי כחלק מסיבוב הופעותיה הבינלאומי לאלבום זה. לאחר אלבום וסיבוב הופעות של אלבום זה, התפרקה הלהקה ופעילותה הופסק במשך 16 שנים, ואלבום האולפן הבא היה רק לאחר איחודה המחודש של הלהקה ב-2012. אלבום זה מכר בסך הכל כ-1.6 מיליון עותקים בארצות הברית והוא אחד האלבומים הנמכרים של הלהקה. ההקלטות לאלבום זה נערכו בין נובמבר 1995 לפברואר 1996, באולפן "Litho" ובאולפן "Bad Animals" (האולפן בו הקליטה את "Superunkown") בסיאטל, וושינגטון. האולפן "Litho" הוא אולפן ששייך לגיטריסט להקת פרל ג'אם, סטון גוסארד (בו נעזרה הלהקה בהפקת האלבום הקודם). ההפקה לאלבום זה נעשתה ברובה על ידי חברי הלהקה, שהחליטה לעבוד הפעם בהפקה עצמית ללא מפיק מוזיקלי. עיקר הסיבה לכך לפי סולן הלהקה כריס קורנל הוא בכך שמפיק היה גורם ל"דילול יצירתי" של הלהקה והיה לוקח את הסגנון האומנותי של האלבום ביותר מידי כיוונים, ולכן על מנת לעבוד באופן מהיר יותר החליטו לעבוד ללא מפיק. אדם קספר, שעבד עם הלהקה כעוזר מפיק באלבום הקודם - עזר לה להפיק ולמקסס את השירים באלבום. העבודה על האלבום התחילה עוד לפני כן ביולי 1995. הלהקה הפסיקה את העבודה על מנת להופיע בפסטיבלים האירופיים, שם ניסתה את החומר החדש שלה לקראת תחילת העבודה על האלבום. לאחר מכן נכנסה הלהקה לתקופה של כתיבת השירים במשך כחודש, ואז הקליטה את רוב האלבום באולפן "Litho". באלבום זה באופן כללי ביצעה הלהקה יותר עבודה יחידנית של חברי הלהקה ופחות שיתוף פעולה ביניהם. חברי הלהקה החליטו להשאיר הרבה סאונדים "מלוכלכים" באלבום זה כמו קטעים לא מכוונים של הגיטרות, ורעשי פידבק (סאונדים שאותם המפיקים המוזיקליים בדרך כלל "מנקים" בעריכה). עקב העובדה שעל האלבום עבדה הלהקה ללא מפיק ובקו המוזיקלי שמאפיין אותה בלבד ללא שיתופי פעולה, תיארו חברי הלהקה את העבודה באלבום זה כ"מהירה ויעילה יותר". רוב החומרים לאלבום נכתבו על ידי סולן הלהקה כריס קורנל ובסיסט הלהקה בן שפרד. לפי פרסומים שונים, כבר בהקלטות לאלבום התגלעו מחלוקות בין הגיטריסט קים ת'איל לבין הסולן קורנל (חילוקי דעות שלאחר מכן גרמו לפירוק הלהקה) באשר לרצונו של קורנל לסטות מהסגנון ה"כבד" שאפיין את האלבומים הקודמים של הלהקה בעוד ת'איל רצה להישאר באותו הסגנון שהפך להיות סימן ההיכר של הלהקה. למעשה יצא כך שתרומתו היחידה של ת'איל לכתיבת האלבום הוא השיר "Never the Machine Forever", השיר האחרון שהקליטה הלהקה. כל השירים נכתבו והולחנו על ידי כריס קורנל (למעט היכן שמצוין אחרת).  מאט קמרון – תופים, קולות רקע, סינתיסייזר (רצועה 9) כריס קורנל – שירה, גיטרת קצב, מנדולינה (רצועה 5), מקלדת (רצועה 14) קים ת'איל – גיטרה מובילה בן שפרד – בס, קולות רקע, מנדולה (רצועה 5), גיטרה (רצועה 15) אדם קספר - פסנתר (רצועה 9) סטודיו בן מארה - צילומי "קולנוע" Helix creative inc, Seattle - סגנון אומנותי, עיצוב בן שפרד - צילום אחורי בתקליטור קווין ווסטנברג - צילומים אחרים מאט בייליס, סאם הופסטד - עוזרי הפקה ג'ון ברטון, טון סמורדון - עזרה בתכנות דייוויד קולינס - מסטרינג באולפן A&M (הוליווד, קליפורניה) אדם קספר - עוזר הפקה בכיר, תכנותים, מיקסינג גרג קפלינגר - תכנות תופים דריל פיטרס - תכנות גיטרות סאונגדארגן - הפקה, מיקסינג סוזן סילבר - ניהול מידע על האלבום Down on the Upside באתר MusicBrainz מידע על האלבום Down on the Upside באתר AllMusic האלבום Down on the Upside באתר Discogs האלבום Down on the Upside באתר ספוטיפיי